
1. Preberite članek:
Bešter Turk, Marja, in Godec Soršak, Lara (2016). Kaj spremeniti pri pouku za dvig ravni bralne pismenosti. V: Devjak, T., in Saksida, I. (ur.): Bralna pismenost kot izziv in odgovornost. Ljubljana: Pedagoška fakulteta. 119–142. Dostopno na: https://zalozba.pef.uni-lj.si/index.php/zalozba/catalog/view/137/329/290-1.

2. V dvojicah napišite svoje kritično mnenje o članku. Najprej na kratko povzemite vsebino in vanjo vključite tudi definicijo bralne pismenosti.
Pri oblikovanju mnenja vam lahko pomagajo naslednja vprašanja: 
Ali je članek zanimiv?
Ali ste izvedeli veliko novega?
Ali se strinjate z ugotovitvami avtoric? Zakaj oz. zakaj ne?
Kaj bi še želeli izvedeti o tej temi? …

3. Navedite vsaj en svoj predlog, s čim bi lahko pri pouku vplivali na dvig ravni bralne pismenosti.

4. Omenite dosežke slovenskih dijakov pri bralni pismenosti v okviru raziskave 
PISA 2015 in 2018, povežite jih z vsebino članka in komentirajte. 
Rezultati slovenskih dijakov so predstavljeni na spletnih straneh Pedagoškega inštituta, npr. 
· https://www.pei.si/raziskovalna-dejavnost/mednarodne-raziskave/pisa/pisa-2015/
· https://www.pei.si/wp-content/uploads/2018/12/PISA2015NacionalnoPorocilo_krajse.pdf
· http://novice.pei.si/wp-content/uploads/sites/2/2017/10/PISA2015NacionalnoPorocilo.pdf
· https://www.pei.si/wp-content/uploads/2019/12/PISA2018_NacionalnoPorocilo.pdf

5. Svoje mnenje oz. trditve ustrezno utemeljite.

6. Besedilo oblikujte po naslednjih navodilih:
· obseg besedila: 1–3 strani;
· pisava: npr. Calibri, Cambria, Times New Roman, Arial;
· velikost črk 12 (pri pisavi Arial 11);
· razmik med vrsticami 1,5; 
· poravnava besedila: obojestranska; 
· členitev na odstavke: prazna vrstica med odstavkoma (ENTER in brez samodejnega razmika ALI umik prve vrstice v desno. (Besedilo smiselno členite na odstavke; v posameznem odstavku naj ne bo samo 1 poved.);
· desno spodaj (pod besedilom, ne v nogi dokumenta) se podpišite: napišite svoje ime in priimek ter skupino, v kateri obiskujete vaje (KV), npr. Ana Novak, 1. skupina;
· besedilo ustrezno naslovite. Naslov naj bo sredinsko poravnan in napisan krepko ter z isto velikostjo črk kot drugo besedilo. Pod naslovom naj bo prazna vrstica;
· v besedilu naj ne bo mednaslovov.

Besedilo mora biti vsebinsko, jezikovno (slovnično in pravopisno) in oblikovno zgledno.
Prvo različico besedila oddajte v spletno učilnico do 20. 11. 2023. Oddana besedila bom preletela in vsaki dvojici napisala kratko povratno informacijo. Oddaja prve različice besedila ni obvezna.

Na vajah 30. 11. (četrtkovi skupini)/4. 12. (ponedeljkove skupine) se bomo pogovarjali o članku in vaših besedilih. Pred srečanjem si boste s kolegom/kolegico izmenjali besedili. Med seboj si jih boste pregledali, nato boste svojo izboljšano različico oddali v spletno učilnico do 17. 12. 2023. To različico bom podrobno pregledala in ocenila.

Če boste nalogo oddali prepozno, se bo od končnega števila točk za mnenje o članku za vsak dan zamude odštela po 1 točka. 

V moj predalček v recepciji ali na vajah oddajte natisnjena merila za ocenjevanje (gl. spodaj) – do 1. 12. 2023. Na list ne pozabite napisati svojega imena in priimka. Vsaka dvojica naj odda le en list.

Merila za ocenjevanje (Največje možno število točk: 10.)

			
Ime in priimek študentov/-k: _________________________________________________
	Merilo
	Opis
	Št. točk

	Povzetek članka
	Ni povzetka. / Povzetek ni točen/ustrezen/skladen z vsebino.
	0

	
	Povzetek ni povsem ustrezen/skladen z vsebino. 
Povzetek je pomanjkljiv/prekratek/preveč podroben.
Povzetek ni sistematičen.
Povzetek ne vsebuje definicije bralne pismenosti.
	1

	
	Povzetek je ustrezen/skladen z vsebino.
Povzetek vsebuje definicijo bralne pismenosti.
	2

	Kritično mnenje
o vsebini članka
	Mnenje ni izraženo.
	0

	
	Mnenje je izraženo, vendar ni (ustrezno) utemeljeno/pojasnjeno.
Izraženo mnenje je skromno.
	1

	
	Mnenje je izraženo in je utemeljeno/pojasnjeno.
	2

	Študentov predlog za izboljšanje BP pri pouku
	Predlog ni naveden. / Predlog je enak kot v članku. / Predlog ni smiseln. / Predlog se ne nanaša na učence razredne stopnje.
	0

	
	Naveden je vsaj en smiseln in uporaben predlog.
	1

	Rezultati PISE 2015 in 2018
	Rezultati niso omenjeni. / Omemba rezultatov je skromna. / Omenjeni so samo rezultati za l. 2015 ali 2018.
	0

	
	Nekateri podatki niso točni.
Rezultati so omenjeni in komentirani.
	1

	
	Rezultati so izčrpno predstavljeni, smiselno povezani z vsebino članka in poglobljeno komentirani. Izraženo je mnenje o vzrokih za boljši rezultat.
	2

	Jezikovna pravilnost 
in slogovna ustreznost študentovega besedila
	V besedilu je veliko jezikovnih napak.
V besedilu so primeri slogovne neustreznosti.
	0

	
	V besedilu je nekaj jezikovnih napak.
V besedilu so primeri slogovne neustreznosti.
	1

	
	V besedilu (skoraj) ni jezikovnih napak.
Besedilo je slogovno ustrezno.
	2

	Oblikovanost besedila
	Besedilo ni oblikovano po navodilih.
	0

	
	Besedilo je povsem oblikovano po navodilih.
	1

	Oddaja mnenja
	pravočasna/po roku
	

	Skupno število točk:
	



Skupina: ______________





